**ΟΔΗΓΙΕΣ ΠΛΟΥ**

1. **ΚΑΝΟΝΙΣΜΟΙ**

Ο αγώνας θα διεξαχθεί σύμφωνα με τους κανονισμούς που αναγράφονται στο άρθρο 2 της Προκήρυξης του αγώνα και τις παρούσες οδηγίες όπως αυτές τροποποιούν τους προαναφερθέντες κανονισμούς.

1. **ΔΙΑΦΗΜΙΣΕΙΣ – ΑΤΟΜΙΚΗ ΔΙΑΦΗΜΙΣΗ ΕΠΙ ΣΚΑΦΩΝ**

Ισχύει το άρθρο 20 του Advertising Code των ISAF Regulations όπως αναφέρονται στο άρθρο 3.1 της προκήρυξης του αγώνα, από την 07:00 του Σαββάτου 10 Μαΐου 2014 μέχρι και την Δευτέρας 12 Μαΐου 2014 και ώρα 12:00

1. **ΠΡΟΓΝΩΣΗ ΚΑΙΡΟΥ**

Πρόγνωση καιρού δεν θα δοθεί στους συμμετέχοντες από την Επιτροπή Αγώνος.

1. **ΗΜΕΡΟΜΗΝΙΕΣ – ΔΙΑΔΡΟΜΕΣ**
	* 1. **Α’ Ιστιοδρομία**: Φάληρο – Αγκίστρι (Λιμενίσκος Μύλοι)

Εκκίνηση: **Σάββατο 2 Μαΐου 2015**, ώρα **10:30** για όλες τις κατηγορίες

Απόσταση : 21 ΝΜ

* + 1. **Β΄ Ιστιοδρομία** : Αγκίστρι – Φάληρο

Εκκίνηση: **Κυριακή 3 Μαΐου 2015**,ωρα **11:00** για όλες τις κατηγορίες

Απόσταση : 21 ΝΜ

4.1.3 Η Επιτροπή Αγώνα διατηρεί το δικαίωμα να συντομεύσει τις ιστιοδρομίες σε περίπτωση μη ευνοϊκών καιρικών συνθηκών

**5. ΔΙΑΧΩΡΙΣΜΟΣ / ΣΥΓΧΩΝΕΥΣΗ ΚΛΑΣΕΩΝ**

5.1 Ο διαχωρισμός των κλάσεων των σκαφών φαίνεται στους πίνακες συμμετεχόντων σκαφών

5.2. Η Επιτροπή Αγώνος έχει το δικαίωμα να συγχωνεύσει τις κλάσεις ανάλογα με την συμμετοχή, σύμφωνα με τις ισχύουσες Ειδικές Διατάξεις της ΕΑΘ/ΕΙΟ.

5.3 Σε περίπτωση που οι συμμετοχές ORC International σκαφών το επιτρέψουν θα γίνει διαχωρισμός τους σε ORCi Racing με DA<=0.20 & ORCi Performance με DA>0.20. Η Επιτροπή αγώνα διατηρεί το δικαίωμα αλλαγής του κριτηρίου διαχωρισμού με έγκαιρη ανάρτησή του στο site του ΝΟΑμφιθέας

5.4. Τα σκάφη ORC Club θα διαχωρισθούν σε σκάφη με μπαλόνι και σκάφη χωρίς μπαλόνι (Non Spinnaker) εφόσον πληρήται ο απαιτούμενος αριθμός συμμετοχών.

**6. ΣΗΜΑΤΑ ΚΛΑΣΕΩΝ**

6.1.Το σήμα κλάσεως σκαφών ORC Club με μπαλόνι και χωρίς μπαλόνι είναι ο αριθμητικός επισείων «1».

6.2.Το σήμα κλάσεως σκαφών ORC International είναι ο αριθμητικός επισείων «2».

6.3. Το σήμα κλάσεως σκαφών IRC είναι η σημαία της κλάσης

**7. ΓΡΑΜΜΕΣ ΕΚΚΙΝΗΣΕΩΝ ΚΑΙ ΤΕΡΜΑΤΙΣΜΟΥ**

7.1. **Α’ ΙΣΤΙΟΔΡΟΜΙΑΣ**

 **ΓΡΑΜΜΗ ΕΚΚΙΝΗΣΗΣ:** Η Γραμμή εκκίνησης της διαδρομής ΦΑΛΗΡΟ-ΑΓΚΙΣΤΡΙ, ορίζεται ως η νοητή ευθεία μεταξύ κίτρινης σημαίας “RC” επί του σκάφους της Επιτροπής Αγώνος στο δεξί άκρο της γραμμής εκκίνησης και ποντισμένου σημαντήρα με κόκκινη σημαία, στο αριστερό άκρο της γραμμής εκκίνησης.

**ΓΡΑΜΜΗ ΤΕΡΜΑΤΙΣΜΟΥ:** Η γραμμή τερματισμού της διαδρομής ΦΑΛΗΡΟ – ΑΓΚΙΣΤΡΙ, ορίζεται ως η νοητή ευθεία μεταξύ μπλέ σημαίας, στο αριστερό άκρο, αναρτημένης επι ιστού **μετά** τον λιμενοβραχίονα του λιμενίσκου Μύλοι και στο δεξί άκρο σημαντήρα με κοκκινη σημαία. (βλέπε συνημμένο σχέδιο ).**ΣΥΝΙΣΤΑΤΕ ΣΤΑ ΣΚΑΦΗ ΝΑ ΑΠΟΦΕΥΓΟΥΝ ΤΟΝ ΤΕΡΜΑΤΙΣΜΟ ΠΛΗΣΙΟΝ ΤΗΣ ΕΠΙΤΡΟΠΗΣ.**

Ο σημαντήρας θα φωτίζεται την νύχτα με λευκό αναλάμποντα φανό. Περίπτωση μη καλής λειτουργίας του δεν αποτελεί λόγο για αίτηση αποκατάστασης.

**7.2. Β΄ ΙΣΤΙΟΔΡΟΜΙΑ**

**ΓΡΑΜΜΗ ΕΚΚΙΝΗΣΗΣ :** Η γραμμή εκκίνησης της διαδρομής ΑΓΚΙΣΤΡΙ - ΦΑΛΗΡΟ, ορίζεται ως η νοητή ευθεία μεταξύ κίτρινης σημαίας “RC” επί του σκάφους της Επιτροπής Αγώνος στο δεξί άκρο της γραμμής εκκίνησης και ποντισμένου σημαντήρα με κόκκινη σημαία, στο αριστερό άκρο της γραμμής εκκίνησης..

**ΓΡΑΜΜΗ ΤΕΡΜΑΤΙΣΜΟΥ :** Η Γραμμή τερματισμού της διαδρομής, ΑΓΚΙΣΤΡΙ –ΦΑΛΗΡΟ,ορίζεται ως η νοητή ευθεία μεταξύ μπλε σημαίας στο ελικοδρόμιο της μαρίνας Φλοίσβου (στον πράσινο φάρο της εισόδου) στο δεξί άκρο και ποντισμένου σημαντήρα με κοντό και κόκκινη σημαία στο αριστερό άκρο της γραμμής. Ο σημαντήρας θα φωτίζεται την νύχτα με λευκό αναλάμποντα φανό. Περίπτωση μη καλής λειτουργίας του δεν αποτελεί λόγο για αίτηση αποκατάστασης.

Το κλιμάκιο της επιτροπής θα βρίσκεται στη στεριά στο ελικοδρόμιο.

 **8. ΣΗΜΑΤΑ ΕΚΚΙΝΗΣΕΩΣ**

8.1.Θα τηρηθούν οι διαδικασίες που περιγράφονται στον Κανόνα 26 των Διεθνών κανονισμών της ISAF με το προειδοποιητικό σήμα να δίνεται 5 λεπτά πριν την εκκίνηση. Το προπαρασκευαστικό σήμα θα δοθεί 4 λεπτά πριν την εκκίνηση.

8.2.Οι χρόνοι της διαδικασίας εκκίνησης λαμβάνονται από τα οπτικά σήματα.

Τυχόν αποτυχία ηχητικού σήματος πρέπει να αγνοείται.

8.3.Ένα σκάφος μπορεί να εκκινήσει μέχρι και 10 λεπτά μετά το σήμα εκκινήσεως. Όσα σκάφη δεν εκκινήσουν εντός του προαναφερθέντος χρόνου θα βαθμολογούνται ως μη εκκινήσαντα (DNS). Η επιτροπή αγώνος μπορεί να παρατείνει το παραπάνω όριο κατά την κρίση της.

8.4.Κάθε σκάφος που προτίθεται να εκκινήσει οφείλει να αναφέρει στην επιτροπή αγώνος τον αριθμό ιστίου του πριν το πρώτο προειδοποιητικό σήμα. Η επιτροπή αγώνος θα βαθμολογήσει DNC τα σκάφη που θα αποτύχουν να συμμορφωθούν με το παρόν άρθρο.

 **9. ΜΕΡΙΚΗ ΑΝΑΚΛΗΣΗ**

 Μερική ανάκληση θα δοθεί σύμφωνα με τον κανόνα 29.1 των R.R.S.

 **10. ΓΕΝΙΚΗ ΑΝΑΚΛΗΣΗ**

Γενική ανάκληση θα δοθεί σύμφωνα με τον κανόνα 29.2 των R.R.S.

 **11. ΣΗΜΑΤΑ ΣΤΗ ΣΤΕΡΙΑ**

ΑΝΑΚΟΙΝΩΣΗ ΠΡΟΣ ΤΟΥΣ ΑΓΩΝΙΖΟΜΕΝΟΥΣ: Ηχητικό και έπαρση του γράμματος «L» του ΔΚΣ.

Στο ΝΟΑΜ : Στον ιστό του ομίλου

Στο Αγκίστρι : Επί του σκάφους Επιτροπής.

 **12. ΧΡΟΝΙΚΟ ΟΡΙΟ ΤΕΡΜΑΤΙΣΜΟΥ**

 12.1.Το χρονικό όριο τερματισμού για τα σκάφη ORC International & ORC CLUB είναι το διπλάσιο του Γενικού Βαθμού Ικανότητας (GPH) κάθε σκάφους πολλαπλασιασμένο επί τον αριθμό των μιλίων της διαδρομής.

12.2. Το χρονικό όριο τερματισμού για τα σκάφη IRC είναι το διπλάσιο του BSF κάθε σκάφους πολλαπλασιασμένο επί τον αριθμό των μιλίων της διαδρομής .

12.3 Σε περίπτωση επιβράχυνσης θα ισχύσουν τα αρχικά όρια τερματισμού.

 **13. ΑΚΙΝΗΣΙΑ ΜΗΧΑΝΩΝ**

Οι μηχανές των συμμετεχόντων σκαφών πρέπει να μην λειτουργούν με το προπαρασκευαστικό σήμα της εκκινήσεως. Είναι στην κρίση της Επιτροπής Αγώνα να χαρακτηρίσει DNS σκάφος το όποιο δεν έχει σβήσει τη μηχανή του μετά το προπαρασκευαστικό σήμα.

 **14. ΔΗΛΩΣΗ ΜΗ ΤΗΡΗΣΗΣ ΚΑΝΟΝΙΣΜΩΝ**

Σε περίπτωση που κατά την διάρκεια του αγώνα δεν τηρήθηκαν οι κανονισμοί που αναφέρονται στην Προκήρυξη και τις παρούσες Οδηγίες Πλου, πρέπει ο Κυβερνήτης του σκάφους να το δηλώσει εγγράφως στην Επιτροπή Αγώνος, μέχρι 2 ώρες μετά τον τερματισμό του σκάφους του.

 **15. ΣΥΣΤΗΜΑ ΔΙΟΡΘΩΣΕΩΣ ΧΡΟΝΟΥ**

15.1.Για τα σκάφη ORC International θα χρησιμοποιηθεί ο τύπος Performance Curve Scoring Constructed Course. Σε περίπτωση μη κατάλληλων καιρικών συνθηκών για την διεξαγωγή αποτελεσμάτων με τον τύπο Performance Curve Scoring Constructed Course θα εφαρμοστεί το σύστημα Offshore Single Number (OSN).Οι μετρήσεις της Επιτροπής Αγώνως σχετικά με τη διεύθυνση και ένταση του ανέμου καθώς και την απόσταση σε ΝΜ της διαδρομής δεν μπορούν να αποτελέσουν βάση για αίτηση επανόρθωσης,σε τροποποίηση του κανόνα RRS 62.1(Α)

15.2.Για τα σκάφη ORC CLUB θα χρησιμοποιηθεί ο τύπος Performance Line Scoring

 15.3.Για τα σκάφη IRC θα χρησιμοποιηθεί ο τύπος Time – on –Time .

 **16. ΕΚΔΟΣΗ ΑΠΟΤΕΛΕΣΜΑΤΩΝ**

16.1 Μετά το τέλος κάθε ιστιοδρομίας θα εκδοθούν προσωρινά αποτελέσματα.

16.2 Τα προσωρινά αποτελέσματα της πρώτης ιστιοδρομίας, θα αναρτηθούν στον πίνακα ανακοινώσεων που θα βρίσκεται στην πλατεία του λιμένα Μύλοι και όλα τα αποτελέσματα στο ίντερνετ [www.noam.gr](http://www.noam.gr) & [www.sailingresults.gr](http://www.sailingresults.gr)

16.3 Τα τελικά αποτελέσματα θα εκδοθούν μετά την εκδίκαση τυχόν ενστάσεων.

16.4 Όλα τα αποτελέσματα θα εξαχθούν με βάση την διανυθείσα απόσταση.

 **17. ΒΑΘΜΟΛΟΓΙΑ**

 17.1.Θα ισχύσει το σύστημα χαμηλής βαθμολογίας, όπως περιγράφεται στο προσάρτημα Α4 των R.R.S. της ISAF 2013 - 2016.

 17.2.Η βαθμολογία κάθε σκάφους θα είναι το άθροισμα της βαθμολογίας και στους δυο αγώνες.

 17.3 Σε περίπτωση ισοβαθμίας αυτή θα επιλύεται όπως ορίζει το Παράρτημα Α8.2 των RRS 2013 – 2016.

 17.4 Η βαθμολογία των ομάδων θα εξάγεται από την Γενική κατάταξη.

 **18. ΝΑΥΣΙΠΛΟΪΑ ΜΕΤΑ ΤΗΝ ΔΥΣΗ ΤΟΥ ΗΛΙΟΥ**

18.1.Από την δύση μέχρι και την ανατολή του ηλίου, ο Διεθνής Κανονισμός προς Αποφυγή Συγκρούσεων στη Θάλασσα αντικαθιστά του κανονισμούς του Μέρους 2 των RRS.

18.2.Στην διάρκεια αυτή της περιόδου τα σκάφη οφείλουν να φέρουν και να έχουν αναμμένους τους φανούς, που προβλέπονται από τον Διεθνή Κανονισμό προς Αποφυγή Συγκρούσεων στη Θάλασσα, που πρέπει να είναι τοποθετημένοι κατά τέτοιο τρόπο ώστε σε καμία περίπτωση να μην καλύπτονται από τα πανιά.

18.3.Τα σκάφη πρέπει να διαθέτουν και εφεδρικούς φανούς.

 **19.ΠΟΙΝΕΣ**

19.1.Για παράβαση κανονισμών του Μέρους 2 των RRS (Διεθνών Κανονισμών Ιστιοδρομιών θα ισχύει η ποινή στροφής 360ο κανόνας 44.2. των RRS.

19.2.Για παράβαση άλλη από εκείνες του Μέρους 2 των R.R.S. ισχύουν τα αναφερόμενα στις Ειδικές Διατάξεις της Ε.Α.Θ./Ε.Ι.Ο.

19.3 Σκάφος που εκκίνησε πρόωρα (OCS) και δεν επανόρθωσε θα λαμβάνει ποινή 2 θέσεων.

 **20.ΕΝΣΤΑΣΕΙΣ**

20.1.Ενστάσεις θα γίνονται δεκτές μέχρι δύο ώρες μετά τον τερματισμό του ενισταμένου σκάφους στην Επιτροπή Αγώνος.

20.2.Οι ενστάσεις πρέπει να είναι γραμμένες σε ειδικό έντυπο που διατίθεται από την Επιτροπή Αγώνος.

20.3.Τυχόν ενστάσεις θα εκδικαστούν την Δευτέρα 4/05/2015 και ώρα 20:00 στα γραφεία του Ναυτικού Ομίλου Αμφιθέας

 **21.ΕΓΚΑΤΑΛΕΙΨΗ ΑΓΩΝΟΣ**

21.1.Σκάφη που για οποιονδήποτε λόγο και σε οποιοδήποτε σημείο της διαδρομής εγκαταλείπουν τον αγώνα, είναι υποχρεωμένα να ειδοποιήσουν το ταχύτερο δυνατόν την Επιτροπή Αγώνος στα τηλέφωνα : **6944356225, 6942082283, 6976109114** **ή στο κανάλι 72 του VHF.**

 **22.ΤΕΡΜΑΤΙΖΟΝΤΑ ΣΚΑΦΗ**

Ο τερματισμός κάθε σκάφους θα επισημαίνεται με συριγμό. Τα σκάφη που τερματίζουν οφείλουν να αναφέρουν τον αριθμό ιστίου και το όνομά τους στο κανάλι **72 του VHF** στην επιτροπή αγώνα. Είναι στη διακριτική ευχέρεια της Επιτροπής να χαρακτηρίσει ώς DNF σκάφος το οποίο δεν ανέφερε τα διακριτικά του κατά τον τερματισμό του.

 **23. ΓΡΑΦΕΙΑ ΕΠΙΤΡΟΠΗΣ ΑΓΩΝΟΣ**

Τα γραφεία του Ναυτικού Ομίλου Αμφιθέας στην ακόλουθη διεύθυνση:

Ν.Ο. Αμφιθέας, Ακτή Ποσειδώνος,Μαρίνα Φλοίσβου.17510, Π. Φάληρο, Τ.Θ. 77093.

 **24. ΑΝΑΚΟΙΝΩΣΕΙΣ ΠΡΟΣ ΤΟΥΣ ΑΓΩΝΙΖΟΜΕΝΟΥΣ**

Οι ανακοινώσεις προς τους αγωνιζόμενους θα αναρτώνται στον επίσημο πίνακα ανακοινώσεων ο οποίος θα βρίσκεται έξω από τα γραφεία του Ν.Ο. Αμφιθέας, καθώς και στον προσωρινό πίνακα ανακοινώσεων που θα βρίσκεται που θα βρίσκεται στην πλατεία του λιμένα Μύλοι, μέχρι 1 ώρα πριν την εκκίνηση.

 **25. ΚΑΤΑΜΕΤΡΗΣΗ – ΕΛΕΓΧΟΣ ΣΚΑΦΩΝ**

25.1.Η Επιτροπή Αγώνα έχει το δικαίωμα να ελέγξει απροειδοποίητα οποιοδήποτε σκάφος πριν την έναρξη και μετά τον τερματισμό του αγώνα με βάση όσα ορίζονται στο άρθρο 6 των Ειδικών Διατάξεων Ε.Α.Θ./Ε.Ι.Ο.

 **26. ΕΥΘΥΝΗ ΕΠΙΒΑΙΝΟΝΤΩΝ ΓΙΑ ΑΣΦΑΛΕΙΑ**

26.1.Οι συμμετέχοντες αγωνίζονται αποκλειστικά με δική τους ευθύνη. Ούτε ο διοργανωτής Όμιλος ούτε οποιαδήποτε Επιτροπή που έχει σχέση με τους αγώνες φέρει καμία ευθύνη για ζημιές ή ατυχήματα στο υλικό ή στους μετέχοντες στην θάλασσα ή στην στεριά κατά την διάρκεια των αγώνων ή οποιαδήποτε άλλη ώρα.

26.2.Είναι αρμοδιότητα του Κυβερνήτη ή όποιου χειρίζεται το σκάφος να κρίνουν τον βαθμό εκπαιδεύσεως του πληρώματος, την αξιοπλοϊα του σκάφους του, την ένταση του ανέμου, την κατάσταση της θάλασσας και τις μετεωρολογικές προγνώσεις και να αποφασίσουν εάν θα λάβουν μέρος ή όχι στο προγραμματισμένο αγώνα.

 **27. ΚΑΝΑΛΙΑ ΕΠΙΚΟΙΝΩΝΙΑΣ V.H.F.**

27.1.Το κανάλι επικοινωνίας κατά την διάρκεια των αγώνων θα είναι το **72** του V.H.F.

 **28. ΕΠΑΘΛΑ**

28.1.Θα απονεμηθούν έπαθλα στους νικητές της γενικής βαθμολογίας όλων των κατηγοριών και στους νικητές των ομάδων αναλόγως της συμμετοχής.

**29. ΕΠΙΤΡΟΠΕΣ**

 **ΕΠΙΤΡΟΠΗ ΑΓΩΝΑ :**

 ΠΡΟΕΔΡΟΣ : ΚΑΤΕΚΟΣ ΓΙΩΡΓΟΣ

ΜΠΙΝΑΡΗΣ ΦΙΛΙΠΠΑΣ

ΔΟΒΙΤΣΑΣ ΜΙΧΑΛΗΣ

ΚΑΛΙΑΜΠΕΤΣΟΣ ΓΙΩΡΓΟΣ
ΧΡΙΣΤΙΔΗΣ ΘΕΟΔΩΡΟΣ

ΜΑΡΚΑΚΗ ΜΑΡΙΑ

ΤΣΑΚΩΛΑ ΑΘΑΝΑΣΙΑ

ΔΡΟΥΛΙΑ ΔΗΜΗΤΡΑ
 ΡΕΝΤΖΟΥΛΗ ΜΑΓΔΑ

ΚΑΠΙΡΗΣ ΣΠΥΡΟΣ

**ΕΠΙΤΡΟΠΗ ΕΝΣΤΑΣΕΩΝ:**

ΠΡΟΕΔΡΟΣ : ΧΑΤΖΗΠΑΥΛΗΣ ΗΛΙΑΣ

ΒΑΤΙΣΤΑΣ ΑΝΑΣΤΑΣΙΟΣ

 ΧΡΙΣΤΑΚΟΠΟΥΛΟΣ ΙΩΑΝΝΗΣ

 ΠΟΡΦΥΡΑΤΟΣ ΣΤΑΘΗΣ

 ΞΑΝΘΑΚΗ ΑΝΑΣΤΑΣΙΑ

ΣΠΕΗΣ ΙΩΑΝΝΗΣ

 **ΕΠΙΤΡΟΠΗ ΚΑΤΑΜΕΤΡΗΣΕΩΝ / ΕΠΙΘΕΩΡΗΣΕΩΝ**

 ΨΩΜΙΑΔΗΣ ΙΩΑΝΝΗΣ

 ΡΕΜΠΕΛΟΥ ΚΑΤΕΡΙΝΑ